Title: ประกาศกระทรวงการคลัง เรื่อง การอนุญาตเป็นการทั่วไปให้บริษัทเงินทุน บริษัทเงินทุนหลักทรัพย์ และบริษัทเครดิตฟองซิเอร์ ประกอบกิจการจัดการโครงการแปลงทรัพย์สินเป็นหลักทรัพย์ เพื่อเสนอต่อสำนักงาน ก.ล.ต. และประกอบกิจการตัวแทนเรียกเก็บหนี้

ประกาศกระทรวงการคลัง

ประกาศกระทรวงการคลัง
เรื่อง
การอนุญาตเป็นการทั่วไปให้บริษัทเงินทุน บริษัทเงินทุนหลักทรัพย์
และบริษัทเครดิตฟองซิเอร์
ประกอบกิจการจัดการโครงการแปลงทรัพย์สิน
เป็นหลักทรัพย์
เพื่อเสนอต่อสำนักงาน ก.ล.ต.
และประกอบกิจการตัวแทนเรียกเก็บหนี้
---------

อาศัยอำนาจตามความในมาตรา 20(6) และ 54(4) แห่งพระราช
บัญญัติการประกอบธุรกิจเงินทุน ธุรกิจหลักทรัพย์
และธุรกิจเครดิตฟองซิเอร์ พ.ศ.
2522 ที่แก้ไขแล้ว
รัฐมนตรีว่าการกระทรวงการคลังอนุญาตเป็นการทั่วไปให้บริษัท
เงินทุน บริษัทเงินทุนหลักทรัพย์ และบริษัทเครดิตฟองซิเอร์
ประกอบการจัดการ
โครงการแปลงสินทรัพย์เป็นหลักทรัพย์เพื่อเสนอต่อสำนักงาน
ก.ล.ต. และประกอบ
กิจการตัวแทนเรียกเก็บหนี้นอกจากธุรกิจประเภทที่ได้รับอนุญาต
ดังต่อไปนี้
          ข้อ 1
ในประกาศนี้

นิติบุคคลเฉพาะกิจ หมายถึง นิติบุคคลซึ่งจัดตั้งขึ้นเพื่อดำเนิน
การแปลงสินทรัพย์เป็นหลักทรัพย์ตามพระราชกำหนดนิติบุคคลเฉพาะกิจเพื่อการแปลง

สินทรัพย์เป็นหลักทรัพย์ พ.ศ.2540

การแปลงสินทรัพย์เป็นหลักทรัพย์ หมายถึง การรับโอนทรัพย์
สินและการออกหลักทรัพย์จำหน่ายแก่ผู้ลงทุนโดยกำหนดให้ผลประโยชน์ตอบแทนแก่
ผู้ถือหลักทรัพย์ขึ้นอยู่กับกระแสรายรับที่เกิดจากสินทรัพย์ที่รับโอนมา

สินทรัพย์ หมายถึง สิทธิเรียกร้องหรือสิทธิอื่นใดที่ก่อให้เกิด
กระแสรายรับขึ้นในอนาคต
ไม่ว่ารายรับนั้นจะมีความแน่นอนหรือไม่ก็ตาม เช่น 
สัญญาให้กู้ยืมเพื่อที่อยู่อาศัย
หรือสิทธิการสัมปทานสร้างถนนเก็บค่าผ่านทาง

กิจการตัวแทนเรียกเก็บหนี้ หมายถึง กิจการให้บริการเป็น
ตัวแทนดำเนินการเรียกให้มีการชำระหนี้ตามสินทรัพย์ที่มีอยู่ในโครงการแปลงสินทรัพย์
เป็นหลักทรัพย์ได้รับอนุญาตจากสำนักงาน ก.ล.ต.
รวมทั้งการจัดทำบัญชี รายงาน
เก็บรักษาเอกสาร ชำระภาษี หรือเบี้ยประกันภัย
ตลอดจนหน้าที่อื่น ๆ ที่เกี่ยวข้อง
กับการเรียกเก็บหนี้นั้น 
          ข้อ 2
อนุญาตเป็นการทั่วไปให้บริษัทเงินทุน บริษัทเงินทุนหลักทรัพย์
ไม่ว่าจะได้รับใบอนุญาตให้ประกอบกิจการเงินทุนประเภทใดก็ตาม
และบริษัทเครดิต-
ฟองซิเอร์ ประกอบกิจการอื่น ซึ่งได้แก่
การจัดการโครงการแปลงสินทรัพย์เป็น
หลักทรัพย์เพื่อเสนอต่อสำนักงาน ก.ล.ต.
โดยมีเงื่อนไขดังต่อไปนี้

1) การจัดการโครงการแปลงสินทรัพย์เป็นหลักทรัพย์เพื่อเสนอ
ต่อสำนักงาน ก.ล.ต. นั้น ต้องเป็นไปตามหลักเกณฑ์ เงื่อนไข
และวิธีการในการ
แปลงสินทรัพย์เป็นหลักทรัพย์ตามที่คณะกรรมการ ก.ล.ต.
ประกาศกำหนด และ

2) ก่อนเสนอโครงการแปลงสินทรัพย์เป็นหลักทรัพย์ต่อสำนัก
งาน ก.ล.ต. บริษัทเงินทุน บริษัทเงินทุนหลักทรัพย์
หรือบริษัทเครดิตฟองซิเอร์
และแต่กรณี จะต้องได้รับความเห็นชอบจากธนาคารแห่งประเทศไทย
โดยให้ยื่น
คำขอต่อธนาคารแห่งประเทศไทย
พร้อมทั้งรายละเอียดที่สำคัญเกี่ยวกับโครงการ
แปลงสินทรัพย์เป็นหลักทรัพย์นั้น
ตลอดจนประเภทและโครงสร้างการถือหุ้นในนิติบุคคล
เฉพาะกิจที่จะจัดตั้งขึ้น
          ข้อ 3
อนุญาตเป็นการทั่วไปให้บริษัทเงินทุน และบริษัทเงินทุนหลักทรัพย์
ไม่ว่าจะได้รับอนุญาตให้ประกอบกิจการเงินทุนประเภทใดก็ตาม
ประกอบกิจการ
เป็นตัวแทนเรียกเก็บหนี้ โดยมีเงื่อนไขดังต่อไปนี้

1) จัดให้มีระบบการบัญชีและการจัดเก็บเอกสารหลักฐานของ
สัญญาหนี้ ที่ตนรับหน้าที่เป็นตัวแทนเรียกเก็บหนี้
แยกต่างหากจากกิจการอื่นของบริษัท

2) จัดทำรายการจัดเก็บหนี้แยกแต่ละรายออกจากกัน ตามสัญญา
ระหว่างบริษัทกับผู้ว่าจ้างแต่ละราย
เพื่อให้บริษัทสามารถติดตามดูแลผลการดำเนิน
งานได้
          ข้อ 4
ประกาศนี้ให้ใช้บังคับตั้งแต่วันที่ลงนามในประกาศเป็นต้นไป

ประกาศ ณ วันที่ 5 พฤศจิกายน พ.ศ.2540

โฆสิต ปั้นเปี่ยมรัษฎ์

รัฐมนตรีว่าการกระทรวงการคลัง